Guicho

Guicho atau quisquelo ialah satu baka anjing pemburu sarang arnab kecil tradisional Sepanyol dari komuniti berautonomi Galicia di Sepanyol barat laut. Ia diiktiraf oleh Kementerian Pertanian, Perikanan, dan Makanan dan oleh Pemerintah Galicia, tetapi bukan oleh Real Sociedad Canina de España.

Ia merupakan salah satu daripada empat baka anjing tradisional Galicia, yang lain merupakan can de palleiro, anjing penuding Galicia, dan podengo Galicia.

Sejarah
Guicho ialah baka anjing pemburu sarang arnab tradisional dari komuniti berautonomi Galicia. Ia diiktiraf secara rasmi oleh Pemerintah Galicia pada April 2001; ia menerima pengiktirafan kebangsaan melalui dekri diraja pada Mei tahun sama. Buku pembaka diasaskan pada masa sama; buku ini diselenggarakan oleh persatuan baka, iaitu Club de Raza do Can Guicho ou Quisquelo ("Kelab Baka Can Guicho atau Quisquelo").

Guicho tertabur di serata Galicia, tetapi terutamanya di Provinsi Ourense dan di Provinsi Pontevedra.

Sehingga pengiktirafannya pada tahun 2001, ia hampir dengan kepupusan. Status pemuliharaannya diperihalkan pada tahun 2009 sebagai status "dalam bahaya kepupusan", tetapi semakin bertambah baik. Banci anjing di Comarca O Deza dan di Comarca Tabeirós – Terra de Montes di Pontevedra pada tahun 2024 mendapati 309 ekor anjing, atau kira-kira 2% daripada semua anjing, yang dikenal pasti mengikut baka dalam banci. Pada tahun 2025, guicho disenaraikan oleh Real Sociedad Canina de España antara baka dalam proses pemulihan.

Ciri
Guicho ialah anjing kecil: berat badan berkisar dalam lingkungan  untuk betina dan  untuk jantan dan ketinggian pada paras kelasa berbeza-beza dalam lingkungan  untuk betina dan  untuk jantan; betina pada umumnya agak lebih kecil dan lebih langsing daripada jantan. Lapis bulunya mungkin berwarna padu, daripada warna pasir kepada coklat atau hati; atau mungkin dwiwarna, triwarna, atau sabel.

Kegunaan
Guicho ialah anjing pemburu sarang arnab dan digunakan terutamanya untuk pemburuan arnab di pergunungan Galicia. Ia juga dapat digunakan untuk memburu rubah atau untuk mengesan kehadiran babi hutan.

Catatan

Rujukan

Kategori:Baka anjing
Kategori:Baka anjing berasal dari Sepanyol
Kategori:Baka anjing berasal dari Galicia (Sepanyol)
Kategori:Gundog
Kategori:Anjing pemburu sarang arnab